

**ΑΠΟΣΠΑΣΜΑ**

**ΑΠΟ ΤΟ ΑΡΙΘΜ.19/2019 ΠΡΑΚΤΙΚΟ**

**Ειδικής Συνεδρίασης του Δημοτικού Συμβουλίου**

|  |  |
| --- | --- |
| **Αριθ. Απόφασης: 361/2019** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: 947ΦΩΨΑ-ΖΨΚ | **«Εκλογή του Πρόεδρου, του Αντιπροέδρου και του Γραμματέα του Δημοτικού Συμβουλίου**» |

Στην Άρτα σήμερα την ογδόη (8η) του μηνός Σεπτεμβρίου του έτους 2019 ημέρα Κυριακή και ώρα 10.30, το Δημοτικό Συμβούλιο του Δήμου Αρταίων σε ειδική δημόσια συνεδρίαση στην αίθουσα συνεδριάσεων του Δημοτικού Συμβουλίου Δήμου Αρταίων, ύστερα από την με Αριθ. Πρωτ. 18321/27-8-2019 έγγραφη πρόσκληση του συμβούλου του επιτυχόντος συνδυασμού που έχει εκλεγεί με τις περισσότερες ψήφους κ. Χριστόφορου Σιαφάκα, κατά τις διατάξεις του άρθρου 64 του Ν. 3852/2010 (ΦΕΚ Α' 87), όπως το άρθρο αυτό αντικαταστάθηκε με το άρθρο 71 του Ν. 4555/2018, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του Ν.3852/2010 (ΦΕΚ Α' 87).

Παρόντος και του Δημάρχου κ. Χρήστου Τσιρογιάννη, διαπιστώθηκε από τον Προεδρεύοντα στη συνεδρίαση προαναφερόμενο Δημοτικό Σύμβουλο, ότι υπήρχε νόμιμη απαρτία, δεδομένου ότι σε σύνολο (33) μελών ήταν παρόντα (32) μέλη και ονομαστικά οι:

**Παρόντες Δημοτικοί Σύμβουλοι**

|  |  |
| --- | --- |
| 1. Σιαφάκας Χριστόφορος 2. Πανέτας Γεώργιος 3. Κωλέτσος Παντελής 4. Χαρακλιάς Κωνσταντίνος 5. Τράμπας Κωνσταντίνος 6. Χρηστούλης Σωτήριος 7. Ευαγγέλου Δημήτριος 8. Κοτσαρίνης Μιχαήλ 9. Σφήκας Δημήτριος 10. Γαλάνης Παναγιώτης 11. Λιόντος Νικόλαος 12. Μπουκουβάλας Γεώργιος 13. Ταπραντζή-Κοίλια Πολυξένη (Τζένη) 14. Γιώτης Χρήστος 15. Μιχάλης Αθανάσιος 16. Βασιλάκης Σωτήριος 17. Πλατσούκας Απόστολος 18. Χουλιάρα Χαρίκλεια | 1. Παπαλέξης Ιωάννης 2. Βασιλάκη-Μητρογεώργου Βικτωρία (Βίκυ) 3. Αγγέλης Χρήστος 4. Σπάκα Χριστίνα 5. Σκανδάλης Ευάγγελος 6. Τσαρακλημάνης Σπύρος 7. Μπαλάγκας Γεώργιος 8. Μάρος Κωνσταντίνος 9. Καραγεωργος Γεώργιος 10. Νταλάκας Δημήτριος 11. Κοσμάς Ηλίας 12. Καλλώνης Ευστράτιος 13. Ζιώβας Βησσαρίων 14. Κιτσαντά Ευαγγελίτσα |

**Απουσίαζαν, αν και κλήθηκαν νόμιμα οι παρακάτω Δημοτικοί Σύμβουλοι:**

|  |  |
| --- | --- |
| 1.- Παπακίτσος Στέφανος |  |

Στη συνεδρίαση παραβρέθηκε ο Γενικός Γραμματέας του Δήμου κ. Κων/νος Ζέρβας.

Ο Προεδρεύων Σύμβουλος, αφού ανέθεσε καθήκοντα ειδικού γραμματέα στον δημοτικό υπάλληλο κ. Θεόδωρο Ντέμσια, κάλεσε το συμβούλιο να προβεί στην εκλογή των μελών του προεδρείου του δημοτικού συμβουλίου για την πρώτη θητεία της τρέχουσας δημοτικής περιόδου, ήτοι για το χρονικό διάστημα από 08.09.2019 έως 06.11.2021, (εγκ.87/σελ.3/ΑΠ: 59646/20-8-2019 ΑΔΑ: 9ΥΥΟ465ΧΘ7-ΛΚΑ)στην ειδική αυτή συνεδρίαση, η οποία έλαβε χώρα σύμφωνα με τις διατάξεις του άρθρου 64 του ν. 3852/2010, όπως το άρθρο αυτό αντικαταστάθηκε με το άρθρο 71 του ν. 4555/2018.

Ειδικότερα, όπως ανέφερε ο προεδρεύων σύμβουλος, προτείνεται ο πρόεδρος από την παράταξη του εκλεγέντος δημάρχου, ο αντιπρόεδρος από την παράταξη που αναδείχθηκε δεύτερη σε εκλογική δύναμη, ή πρώτη αλλά δεν εξέλεξε δήμαρχο και ο γραμματέας από την παράταξη που αναδείχθηκε τρίτη σε εκλογική δύναμη.

Όπως ενημέρωσε ο προεδρεύων σύμβουλος, προτεινόμενοι για την κάλυψη των θέσεων του προεδρείου από τις παρατάξεις είναι όσοι συγκεντρώσουν την απόλυτη πλειοψηφία του συνόλου των μελών των αντίστοιχων παρατάξεων, κατόπιν μυστικής ψηφοφορίας. Εάν κανείς από τους ενδιαφερόμενους δεν συγκεντρώσει την απόλυτη πλειοψηφία, τότε η ψηφοφορία θα επαναληφθεί. Εάν και κατά τη δεύτερη αυτή ψηφοφορία δεν συγκεντρωθεί η απόλυτη πλειοψηφία του συνόλου των μελών του συνδυασμού ή υπάρξει ισοψηφία, τότε διενεργείται και τρίτη ψηφοφορία μεταξύ των δύο επικρατέστερων υποψήφιων. Κατά την τρίτη ψηφοφορία εκλέγεται όποιος συγκεντρώσει τη σχετική πλειοψηφία των παρόντων μελών της παράταξης, ενώ σε περίπτωση ισοψηφίας θα διενεργηθεί κλήρωση.

Ακολούθως προτάθηκαν για τα αξιώματα του Προεδρείου του Δημοτικού Συμβουλίου:

* από τον Δήμαρχο κ. Χρήστο Τσιρογιάννη για το αξίωμα του Προέδρου του Δημοτικού Συμβουλίου ο κ. Κωνσταντίνος Τράμπας.
* από την κα Ταπρατζή Κοίλια Πολυξένη (Τζένη) , επικεφαλής της παράταξης ΔΗΜΟΤΙΚΗ ΑΝΑΓΕΝΝΗΣΗ που αναδείχθηκε δεύτερη σε εκλογική δύναμη, για το αξίωμα του Αντιπροέδρου του Δημοτικού Συμβουλίου, ο κ. Μιχάλης Αθανάσιος και
* από τον κ. Παπαλέξη Ιωάννη, επικεφαλής της παράταξης ΓΕΦΥΡΑ ΣΤΟ ΜΕΛΛΟΝ που αναδείχθηκε τρίτη σε εκλογική δύναμη, ο κ. Τσαρακλημάνης Σπύρος.

Ελλείψει άλλων υποψηφιοτήτων για τα αξιώματα του Προεδρείου του Δημοτικού Συμβουλίου ο Προεδρεύων Σύμβουλος κ. Χριστόφορος Σιαφάκας ανακοίνωσε στο σώμα τα ονόματα των υποψηφίων και συγκεκριμένα:

α. υποψήφιος Πρόεδρος ο κ. Κων/νος Τράμπας,

β. υποψήφιος Αντιπρόεδρος ο κ. Μιχάλης Αθανάσιος και

γ. υποψήφιος Γραμματέας ο κ. Τσαρακλημάνης Σπύρος.

Ο προεδρεύων σύμβουλος ενημέρωσε, στη συνέχεια, ότι αφού ολοκληρώθηκε η διαδικασία εκλογής του προτεινόμενου υποψηφίου για καθένα από τα αξιώματα του προεδρείου του συμβουλίου, το τελευταίο καλείται να επικυρώσει την εκλογή του υποδειχθέντος υποψηφίου για κάθε αξίωμα και για το λόγο αυτό κάλεσε τα μέλη των παρατάξεων να υποβάλλουν τυχόν διαφορετικές προτάσεις. Παράλληλα, γνωστοποίησε ότι η εκλογή των προτεινόμενων υποψήφιων για κάθε αξίωμα επικυρώνεται από το δημοτικό συμβούλιο, αν δεν υποβληθεί διαφορετική πρόταση ή εάν καμία από τις διαφορετικές προτάσεις που τυχόν υποβληθούν, κατά τη μυστική ψηφοφορία που διεξάγεται και στην οποία μετέχει και ο αρχικώς υποδειχθείς υποψήφιος, δεν καταφέρει να συγκεντρώσει τα δύο τρίτα (2/3) του συνολικού αριθμού των μελών του δημοτικού συμβουλίου.

Ακολούθως ο Προεδρεύων προχώρησε ξεχωριστά στην διαδικασία μυστικής ψηφοφορίας για την εκλογή του Προέδρου, του Αντιπροέδρου και του Γραμματέα του Δημοτικού Συμβουλίου.

Για την εκλογή του Προέδρου του Δημοτικού Συμβουλίου, ο υποψήφιος κ. Κων/νος Τράμπας, ύστερα από μυστική ψηφοφορία που ακολούθησε από το σύνολο των μελών του Δημοτικού Συμβουλίου, συγκέντρωσε την απόλυτη πλειοψηφία, ήτοι είκοσι δύο (22) ψήφους υπέρ, δέκα (10) ψηφοδέλτια ήταν λευκά, οπότε και εκλέγεται στη θέση του Προέδρου του Δημοτικού Συμβουλίου.

Για την εκλογή του Αντιπροέδρου του Δημοτικού Συμβουλίου, ο υποψήφιος κ. Αθανάσιος Μιχάλης, ύστερα από μυστική ψηφοφορία που ακολούθησε από το σύνολο των μελών του Δημοτικού Συμβουλίου, συγκέντρωσε Δέκα έξι (16) ψήφους υπέρ, Δέκα πέντε (15) ψηφοδέλτια ήταν λευκά, ένα (01) ψηφοδέλτιο ήταν άκυρο οπότε και εκλέγεται στη θέση του Αντιπροέδρου του Δημοτικού Συμβουλίου.

Για την εκλογή του Γραμματέα του Δημοτικού Συμβουλίου, ο υποψήφιος κ. Σπύρος Τσαρακλημάνης, ύστερα από μυστική ψηφοφορία που ακολούθησε από το σύνολο των μελών του Δημοτικού Συμβουλίου, συγκέντρωσε είκοσι οχτώ (28) ψήφους υπέρ, τρία (03) ψηφοδέλτια ήταν λευκά, ένα (01) ψηφοδέλτιο ήταν άκυρο, οπότε και εκλέγεται στη θέση του Γραμματέα του Δημοτικού Συμβουλίου.

Κατόπιν των ανωτέρω και μετά το πέρας της αναφερόμενης διαδικασίας διαπιστώθηκε από τον Προεδρεύοντα Σύμβουλο ότι εκλέχθηκαν για την πρώτη θητεία από 08.09.2019 έως 06.11.2021

* Πρόεδρος του Δημοτικού Συμβουλίου ο κ. Τράμπας Κωνσταντίνος,
* Αντιπρόεδρος του Δημοτικού Συμβουλίου ο κ. Μιχάλης Αθανάσιος και
* Γραμματέας του Δημοτικού Συμβουλίου κ. Τσαρακλημάνης Σπύρος.

**Η απόφαση αυτή έλαβε αριθ. 361/2019**

**Ο ΠΡΟΕΔΡΕΥΩΝ**

**ΧΡΙΣΤΟΦΟΡΟΣ ΣΙΑΦΑΚΑΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*